Rumah kosong musnah terbakar
BINTULU: Penduduk kampung cemas apabila berlaku kebakaran melibatkan sebuah kosong di Kampung Baru Bintulu sekitar 11.00 malam, kelmarin. Ketua Balai Bomba dan Penyelamat (BBP) Bintulu, Christus Buson berkata, bagaimanapun kebakaran tersebut dilaporkan tiada melibatkan sebarang mangsa. “Setibanya pasukan bomba di tempat kejadian mendapati benar berlaku seperti yang dilaporkan”. “Setelah memastikan konsep RECO, operasi pemadaman dilakukan menggunakan satu aliran 200 kaki dari pam jentera keluaran pertama dan satu aliran bantu mula,” katanya. Menurutnya, pihak bomba berjaya mengawal kebakaran tersebut. “Pertukaran jentera keluaran kedua dengan jentera water tanker dilakukan disebabkan kawasan kejadian tiada punca air berdekatan,” katanya. Tambah beliau, kebakaran tersebut telah meranapkan 90 peratus rumah tersebut. Oleh Ellie Edward 
See author's posts
